ΓΡΑΠΤΗ ΕΡΩΤΗΣΗ E-0092/01

υποβολή: Rosa Migulez Ramos (PSE) προς την Επιτροπή

(29 Ιανουαρίου 2001)

Θέμα: ΣΕΒ: Μέτρα προς έγκριση από τα κράτη μέλη

Στις 4 Δεκεμβρίου του 2000, το Συμβούλιο Υπουργών της ΕΕ ενέκρινε σειρά αποφάσεων για τη ΣΕΒ, μεταξύ δε άλλων, εκστρατεία με τεστ εντοπισμού σε ζώα μεγαλύτερα των 30 μηνών και προσωρινή απαγόρευση των ζωικών αλεύρων στα 15 κράτη μέλη.

Όλα τα κράτη άρχισαν τις διαδικασίες για την θέση σε εφαρμογή των εν λόγω αποφάσεων αλλά μέχρι σήμερα παρουσιάζονται σοβαρές διαφορές στις αποφασισθείσες ενέργειες καθώς και στα μέτρα που διατίθενται για την εφαρμογή τους. Η Γαλλία π.χ. ενέκρινε μέτρα που δεν είναι δεσμευτικά μέχρι την 1η Ιουλίου, περιλαμβάνουν δε, μεταξύ άλλων, τη δημιουργία 26 εργαστηρίων αναφοράς τα οποία προστίθενται στα 13 ήδηφιστάμενα και την πραγματοποίηση 100 000 εβδομαδιαίων τεστ. Η διαφορά με τα άλλα ευρωπαϊκά κράτη, όπως με την Ιταλία η οποία έχει ήδη αναγνωρίσει την έλλειψη δυνατοτήτων για την εκτέλεση του έργου ή με την Ισπανία όπουφίσταται μόνον ένα εργαστήριο αναφοράς και τα τέστ δεν είναι επαρκή για τηνπάρχουσα ζήτηση, δημιουργεί στους ευρωπαίους καταναλωτές αλλά και στον ίδιο τον τομέα αμηχανία όσον αφορά τις διαφορές μεταξύ των μέτρων που έχουν προβλεφθεί από τις διάφορες εθνικές και περιφερειακές κυβερνήσεις.

Λαμβάνονταςπόψη την ευρωπαϊκή διάσταση της ΣΕΒ η οποία προήλθε από τις εισαγωγές μολυσμένων βρετανικών ζωοτροφών και την διαφορετική αντιμετώπιση του προβλήματος αυτού από τα 15 κράτη μέλη, εξετάζει άραγε η Επιτροπή το ενδεχόμενο να εκδώσει προσανατολισμούς σχετικά με τον αριθμό τέστ εντοπισμού για το σύνολο του κοπαδιού βοοειδών και τον αριθμό των απαιτούμενων εργαστηρίων αναφοράς για την πραγματοποίηση των εν λόγω τεστ καθώς και τον ευστοχότερο αριθμό κέντρων διαχείρισης, καταστροφής και εξαλείψεως των καταλοίπων και με οποιοδήποτε άλλο μέτρο που μπορεί να επαναφέρει την εμπιστοσύνη των καταναλωτών και να επιτρέψει την επαναδραστηριοποίηση του τομέα βοοειδών;

Απάντηση του κ. Byrne εξ ονόματος της Επιτροπής

(15 Μαρτίου 2001)

Ύστερα από νέες εξελίξεις σε ό,τι αφορά την επιδημία της σπογγώδους εγκεφαλοπάθειας των βοοειδών (ΣΕΒ) στην Κοινότητα στο τέλος του 2000, εγκρίθηκαν ορισμένα κοινοτικά μέτρα με σκοπό την περαιτέρω ενίσχυση της προστασίας των καταναλωτών κατά της ΣΕΒ και την πρόληψη της μετάδοσής της. Τα εν λόγω μέτρα περιλαμβάνουν τον συστηματικό έλεγχο όλων των βοοειδών ηλικίας άνω των 30 μηνών που εισέρχονται στη διατροφική αλυσίδα, και την προσωρινή απαγόρευση της χρήσης επεξεργασμένων ζωικών πρωτεϊνών σε όλες τις ζωοτροφές για ζώα εκτροφής.

Οι λεπτομερείς κανόνες για τον έλεγχο των βοοειδών για ΣΕΒ ορίζονται με την απόφαση 98/272/ΕΚ της Επιτροπής της 23ης Απριλίου 1998 για την επιδημιολογική παρακολούθηση των μεταδοτικών σπογγωδών εγκεφαλοπαθειών(1), όπως τροποποιήθηκε τελευταία από την απόφαση της Επιτροπής 2001/8/ΕΚ της 29ης Δεκεμβρίου 2000(2), και την απόφαση της Επιτροπής 2000/764/ΕΚ της 29ης Νοεμβρίου 2000 περί των ελέγχων στα βοοειδή για την παρουσία σπογγώδους εγκεφαλοπάθειας των βοοειδών(3), όπως τροποποιήθηκε από την απόφαση 2001/8/ΕΚ. Σύμφωνα με τους εν λόγω κανόνες, όλα τα βοοειδή ηλικίας άνω των 30 μηνών που σφάζονται για ανθρώπινη κατανάλωση και πουπόκεινται σε ειδική επείγουσα σφαγή, ή που παρουσιάζουν κλινικά συμπτώματα οιασδήποτε ασθένειας κατά την επιθεώρηση πριν από τη σφαγή, θα ελέγχονται για ΣΕΒ από την 1η Ιανουαρίου 2001. Τα βοοειδή ηλικίας άνω των 30 μηνών που πεθαίνουν στα εκτροφεία ή κατά τη μεταφορά ελέγχονται τυχαία με ελάχιστο αριθμό δείγματος που ορίζεται για κάθε κράτος μέλος βάσει του μεγέθους του κοπαδιού των βοοειδών. Από την 1η Ιουλίου 2001, όλα τα βοοειδή ηλικίας άνω των 30 μηνών που σφάζονται για ανθρώπινη κατανάλωση, θα ελέγχονται για ΣΕΒ.

Ο κανονισμός της Επιτροπής (ΕΚ) 2777/2000 της 18ης Δεκεμβρίου 2000 περί θεσπίσεως εξαιρετικών μέτρων στήριξης για την αγορά βοείου κρέατος(4) επιπλέον ορίζει ότι όλα τα βοοειδή ηλικίας άνω των 30 μηνών που σφάζονται για ανθρώπινη κατανάλωση, θα ελέγχονται για ΣΕΒ από την 1η Ιανουαρίου 2001. Εναλλακτικά, τα βοοειδή ηλικίας άνω των 30 μηνών μπορούν να διατεθούν για αγορά προς καταστροφή αντί της σφαγής για ανθρώπινη κατανάλωση.

Στις αρχές του έτους, τα κράτη μέλη κλήθηκαν να διαβιβάσουν έκθεση στην Επιτροπή για την κατάσταση προόδου της εφαρμογής των νέων κοινοτικών μέτρων για τη ΣΕΒ. Όλα τα κράτη μέλη ανέφεραν ότι έχουν θέσει σε εφαρμογή τις διατάξεις όσον αφορά τους ελέγχους για ΣΕΒ στο πλαίσιο της εθνικής νομοθεσίας τους. Ωστόσο, ορισμένα κράτη μέλη δεν πρόκειται να αξιοποιήσουν πλήρως τις δυνατότητές τους για ελέγχους πριν από το τέλος Μαρτίου, αλλά στο ενδιάμεσο διάστημα τα βοοειδή ηλικίας άνω των 30 μηνών μπορούν να αγοράζονται προς καταστροφή. Δεν ενδείκνυται να εκδοθούν κατευθυντήριες γραμμές για τον αριθμό των εργαστηρίων που απαιτούνται για τους ελέγχους σε κάθε κράτος μέλος, καθώς οι δυνατότητες ελέγχων ποικίλουν ανάλογα με το εργαστήριο.

Επίσης, ποικίλουν σε μεγάλο βαθμό οι δυνατότητες των εξουσιοδοτημένων εγκαταστάσεων για την καταστροφή ζωικών αποβλήτων. Ως εκ τούτου, ο πραγματικός αριθμός των εν λόγω εγκαταστάσεων δεν αποτελεί απαραίτητα σωστή ένδειξη των δυνατοτήτων τους. Ωστόσο, η Επιτροπή έχει επίγνωση των προβλημάτων που σημειώνονται σε ορισμένα κράτη μέλη σε ό,τι αφορά τη διάθεση των ζωικών αποβλήτων και των ζωοτροφών που περιέχουν τα εν λόγω απόβλητα.

Η Επιτροπή θα συνεχίσει να παρακολουθεί την κατάσταση από κοντά, συν τοις άλλοις μέσω επιθεωρήσεων του Γραφείου Τροφίμων και Κτηνιατρικών Θεμάτων.

(1) ΕΕ L 122 της 24.4.1998.

(2) ΕΕ L 2 της 5.1.2001.

(3) ΕΕ L 305 της 6.12.2000.

(4) ΕΕ L 321 της 19.12.2000.